Diari Oficial de la Generalitat Valenciana


Sumari del DOGV 4752, del 13-05-2004 (2004/4812)

ACORD de 7 de maig de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4752

Data del DOGV
:   13-05-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/4812


Data del document
:   07-05-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Elx
    * expropiació
    * administració local

ACORD de 7 de maig de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant. [2004/4812]
  
El Consell de la Generalitat, en la reunió del dia 7 de maig de 2004, va adoptar l'acord següent:
  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de condicionament i millora de la carretera CV-854 (pk 1+100 al 7+300) d'Elx a Asprelles.
  
Esta declaració d'urgent ocupació es justifica per les següents raons: l'obra de condicionament i millora de la carretera CV-854 (pk 1+100 al 7+300) d'Elx a Asprelles ha de dur-se a terme amb celeritat, ja que el tram de referència té un ample de calçada de 5 metres, sense voreres d'emergència i amb un paviment deteriorat, i discorre amb un traçat sinuós, amb múltiples interseccions amb camins, i connecta el nucli urbà d'Elx amb la carretera provincial CV-851. Açò, unit a l'important creixement demogràfic i industrial d'Elx, han determinat que esta carretera figure en la relació de trams de concentració d'accidents, segons els últims estudis de seguretat vial del Servici de Carreteres de la Diputació Provincial d'Alacant, dada corroborada per la Direcció General de Trànsit, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i les al·legacions presentades van ser resoltes pel ple de la Corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial d'Alacant per a l'execució del Projecte de condicionament i millora de la carretera CV-854 (pk 1+100 al 7+300) d'Elx a Asprelles.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions, davant de la corporació local expropiadora, als efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra este els següents recursos:
  
a) Recurs potestatiu de reposició davant del Consell de la Generalitat, en el termini d'un mes, comptador a partir del dia següent en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar, en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen interposar qualsevol altra via que estimen oportuna.
  
Valencia, 7 de maig de 2004
  
El conseller secretari del Consell de la Generalitat,
  
ALEJANDRO FONT DE MORA TURÓN